CELEX: 
Language: bg
Date: 2017-12-18 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на Директива 2014/25/EС на Европейския парламент и на Съвета по отношение на прилаганите прагове за процедурите за възлагане на поръчки

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               С член 17 от Директива 2014/25/ЕС на Европейския парламент и на Съвета от 26 февруари 2014 г. относно възлагането на поръчки от възложители, извършващи дейност в секторите на водоснабдяването, енергетиката, транспорта и пощенските услуги и за отмяна на Директива 2004/17/ЕО на Комисията се предоставя правомощието да приема делегирани актове в съответствие с член 290 от ДФЕС за преразглеждане на праговете. В посочения член се предвижда също така — ако времето е ограничено — да се използва процедурата по спешност в съответствие с член 104 от същата директива.
            
            
               Съгласно член 17, параграф 1 от Директива 2014/25/ЕС стойността на праговете се изчислява въз основа на средната дневна стойност на еврото спрямо специалните права на тираж (СПТ) за период от 24 месеца, който завършва на 31 август преди преразглеждането, което започва да се прилага от 1 януари. Съответно изчисляването на праговете не може да започне по-рано от 1 септември, тъй като е необходимо да са налице съответните данни. Освен това съгласно член 17, параграф 3 от посочената директива в началото на ноември Комисията публикува в Официален вестник на Европейския съюз преразгледаните прагове (в евро) и съответните им стойности в други национални валути на държавите от Европейския съюз (ЕС).
            
            
               С оглед на гореизложеното и за да се спази посоченият срок, Комисията използва процедурата по спешност за приемането на настоящия регламент.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Във връзка с настоящия регламент и придружаващото го съобщение бе проведена консултация с Експертната група за обществени поръчки.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Изчисляването на праговете по директивите за обществените поръчки е чисто математическа операция и поради това само по себе си преразглеждането на прага има чисто технически характер. То трябва да се прави на всеки две години в съответствие с разпоредбите на Споразумението за държавните поръчки (СДП) на Световната търговска организация. Целта на корекциите е да се компенсират валутни движения между подписалите споразумението страни, имащи отражение върху обема на пазара им за обществени поръчки, който е отворен за конкуренция от дружества, установени в други държави, подписали споразумението.
            
            
               В СДП е предвиден механизъм, с който на всеки две години равностойността на установените в споразумението прагове, определени в специални права на тираж (СПТ), се преизчислява във валутите на страните по споразумението. Механизмът има правна сила на основание член 17 от Директива 2014/25/ЕС. От съображения за последователност е целесъобразно да се съгласуват и праговете, посочени в Директива 2014/25/ЕС, които не влизат в обхвата на споразумението.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 18.12.2017 година
            
            
               за изменение на Директива 2014/25/EС на Европейския парламент и на Съвета по отношение на прилаганите прагове за процедурите за възлагане на поръчки
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Директива 2014/25/ЕС на Европейския парламент и на Съвета от 26 февруари 2014 г. относно възлагането на поръчки от възложители, извършващи дейност в секторите на водоснабдяването, енергетиката, транспорта и пощенските услуги и за отмяна на Директива 2004/17/ЕО
                  1
               , и по-специално член 17, параграф 4, втора алинея от нея,
            
            
               като има предвид, че:
            
            
               (1)С Решение 2014/115/ЕС
                  2
                Съветът одобри Протокола за изменение на Споразумението за държавните поръчки („споразумението“)
                  3
               , сключено в рамките на Световната търговска организация. Споразумението представлява многостранен инструмент и целта му е взаимното отваряне на пазарите за държавни поръчки между подписалите го страни. То се прилага за всички договори за възлагане на поръчки на стойност, достигаща или превишаваща стойностите („прагове“), определени в споразумението и изразени като специални права на тираж.
            
         
         
            
               (2)Една от целите на Директива 2014/25/ЕС е да се даде възможност на възложителите, които я прилагат, същевременно да изпълняват установените в споразумението задължения. За тази цел определените в директивата прагове за обществени поръчки, които попадат и в обхвата на споразумението, следва да се съгласуват, за да се гарантира, че равностойността им в евро, закръглена надолу до най-близките хиляда евро, отговаря на установените в споразумението прагове.
            
            
               (3)От съображения за последователност е целесъобразно да се съгласуват и праговете, определени в Директива 2014/25/ЕС, които не влизат в обхвата на споразумението.
            
            
               (4)Поради това Директива 2014/25/ЕС следва да бъде съответно изменена, 
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Член 15 от Директива 2014/25/ЕС се изменя, както следва:
            
            
            
               (1)
                     в буква а) стойността „418 000 EUR“ се заменя с „443 000 EUR“,
            
            
               (2)
                     в буква б) стойността „5 225 000 EUR“ се заменя с „5 548 000 EUR“.
            
            
            
               Член 2
            
            
               Настоящият регламент влиза в сила на 1 януари 2018 г.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 18.12.2017 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L 94, 28.3.2014 г., стр. 243.
               
               
                  
                     (2)
                  
                        Решение 2014/115/ЕС на Съвета от 2 декември 2013 г. относно сключването на Протокола за изменение на Споразумението за държавните поръчки (OВ L 68, 7.3.2014 г., стр. 1).
               
               
                  
                     (3)
                  
                        OВ L 68, 7.3.2014 г., стр. 4.